
ДО
ОБЩИНСКИ СЪВЕТ
БУРГАС

Д О К Л А Д Н А    З А П И С К А
ОТ ДИМИТЪР НИКОЛОВ НИКОЛОВ
КМЕТ НА ОБЩИНА БУРГАС
[bookmark: _GoBack]Относно: Отдаване под наем, за срок от 10 (десет) години, чрез провеждане на публичен търг с тайно наддаване, на обособена част от имот с площ от 5500 кв.м – асфалтова площадка за изграждане на картинг писта, представляваща част от ПИ с идентификатор 07079.10.1300 по КККР на гр. Бургас, целият с площ 14686 кв.м, с начин на трайно ползване спортно игрище - публична общинска собственост, находящ се в местност „Росенец“, гр. Бургас 

УВАЖАЕМИ ОБЩИНСКИ СЪВЕТНИЦИ,

Община Бургас е собственик на поземлен имот с идентификатор 07079.10.1300 по КККР на гр. Бургас, с площ 14686 кв.м, с начин на трайно ползване - спортно игрище, находящ се в местност „Росенец“, гр. Бургас - публична общинска собственост, актуван с Акт № 2764/17.04.2001 г.
Със заявление рег. № 70-00-1295/11.02.2025 г. дружеството „Уейк Парк Бургас“ ООД заявява желание да бъде стартирана процедура за отдаване под наем на частта от общинския имот с площ от 5500 кв.м, като предлага в посочения терен да бъде разположена открита картинг писта, която ще бъде първата в България с високотехнологични  електрически картинги, с дължина 500 и ширина 7 метра, гарантираща безопасно управление и несравними изживявания по световни стандарти. 
Предвижда се инвестицията за изграждане на обекта да бъде в порядъка на 500 000 лева, която включва: цена на 20 броя картинги и 2 броя двоен карт; предпазни мантинели; планиране; транспортни разходи; митнически сборове; пристанищни разходи; вътрешен транспорт; товаро-разтоварителни дейности; разходи за изграждане, подемна техника, работна сила, допълнително оборудване; временна постройка и навес, както и допълнително оборудване.  
С инвестиционното намерение се предлага съоръжението да бъде разположено на 15 км южно от град Бургас, в туристическата местност „Отманли“, върху асфалтова площадка с площ 5500 кв.м в близост до пътен възел хижа „Странджа“ и КТК „Ченгене скеле“ в парк „Росенец“.
Имотът, в който може да бъде разположена картинг пистата, е привлякъл инвеститора със следните характеристики: разположен е непосредствено до главен път, барбекю и парти зона, и гориста зона, която е част от парк „Росенец“; налице е необходимата инфраструктура в близост, както с автомобил, така и с велосипед по велоалея от центъра на града.
Картинг пистата ще предостави на своите посетители – както възрастни, така и подрастващи и деца, незабравими преживявания и обучение в безопасно и разумно шофиране на електрически превозни средства. Предвидено е и участие в съвместни програми с Община Бургас, свързани с деца в неравностойно положение.
Предвид разположението на открито, картинг пистата може да бъде използвана целодневно в един удължен период от време на летния сезон – от месец април до месец октомври. Наличието на такова съоръжение ще изведе децата от улиците на града и те ще имат своето различно забавление в паркова среда.
С поставяне на такава картинг писта в парк „Росенец“ пространството ще се превърне в привлекателна точка и ще осигури допълнителен туристически поток. 
С оглед осигуряване на жителите на град Бургас и на техните гости на нови възможности за полезно и приятно прекарване на свободното време на открито и предвид факта, че съоръжението ще се впише прекрасно в естествената среда на парк „Росенец“, целесъобразно е общинският имот да бъде отдаден под наем за разполагане на картинг писта. 
Предвид горното е целесъобразно Общински съвет - Бургас да стартира процедура за провеждане на публичен търг с тайно наддаване за отдаване под наем на обособена част от общински недвижим имот – асфалтова площадка, с площ от 5500 кв.м, за изграждане на картинг писта.
Съобразявайки внесеното предложение кандидатите в публичния търг следва да представят инвестиционно намерение на стойност не по-малка от 500 000 лева и  отговарящо на целите за изграждане и експлоатация на открита картинг писта.        Спечелилият участник следва да изгради и в последствие оперира предложеното от него съоръжение изцяло за своя сметка и на своя отговорност да съгласува разполагането на съоръжението със съответните инфраструктурни дружества, като се сдобие с необходимите лицензии и разрешителни за извършване на дейността. 
В изпълнение разпоредбите на чл. 41, ал. 2 от Закона за общинската собственост (ЗОС), във връзка с чл. 22, ал. 3 от ЗОС е възложено на независим оценител на имоти, вписан в регистъра на независимите оценители, изготвяне на пазарна оценка на началната тръжна месечна наемна цена за отдаване под наем обособена част от имот – асфалтова площадка, с площ от 5500 кв.м, представляваща част от ПИ с идентификатор 07079.10.1300 по КККР на гр. Бургас, с площ 14686 кв.м, с начин на трайно ползване спортно игрище, находящ се в местност „Росенец“, гр. Бургас - публична общинска собственост за разполагане на картинг писта, определена в размер на 980 (деветстотин и осемдесет) лева, без ДДС.
	При определяне размера на началната тръжна месечна наемна цена е взет предвид факта, че съоръжението, което ще бъде разположено върху общинския имот е на открито и ще работи предимно през по-топлата част от годината и когато атмосферните условия позволяват. В този смисъл за активен сезон би следвало да се приеме периода от месец април до месец октомври, включително, а за неактивен сезон  - от месец ноември до месец март, включително. 
С оглед предназначението на имота, естеството на инвестицията, специфичните изисквания към предмета на сделката, нейното сключване и изпълнение, целесъобразно е да бъде проведен публичен търг с тайно наддаване, при определени минимални изисквания за допускане на  участниците в тръжната процедура: 
1.	Да предложат размер на инвестиция в имота не по-малък от 500 000 (петстотин хиляди) лева за разполагане на картинг писта;
2.	Да предложат срок за реализация на инвестицията – не по-дълъг от 6 (шест) месеца от датата на сключване на договора.
Имотът не е включен в Раздел IV.1. „Общински нежилищни имоти за отдаване под наем чрез провеждане на публично оповестен търг/конкурс“ на приетата от Общински съвет – Бургас Годишна програма за управление и разпореждане с общинската собственост на Община Бургас за 2024 г., поради което същата следва да бъде допълнена. 
Предвид изложеното и на основание правомощията ми по чл. 73, ал. 1 от Правилника за организацията и дейността на Общинския съвет и взаимодействието му с Общинската администрация на община Бургас, предлагам Общински съвет – Бургас, на основание чл. 21, ал. 1, т. 8 от Закона за местното самоуправление и местната администрация, чл. 14, ал. 7 от Закона за общинската собственост и чл. 14, ал. 1 и ал. 2 от Наредбата за реда за придобиване, управление и разпореждане с общински имоти и вещи, приета с решение на Общински съвет - Бургас, да вземе следните

РЕШЕНИЯ:
	I. Допълва Годишната програма за управление и разпореждане с общинската собственост на Община Бургас за 2024 г. в раздел IV.1. „Общински  нежилищни имоти за отдаване под наем чрез провеждане на публично оповестен търг/конкурс“ със следния имот, представляващ обособена част от имот – асфалтова площадка, с площ от 5500 кв.м, представляваща част от ПИ с идентификатор 07079.10.1300 по КККР на гр. Бургас, с площ 14686 кв.м, с начин на трайно ползване спортно игрище, находящ се в местност „Росенец“, гр. Бургас - публична общинска собственост за разполагане на картинг писта.
II. Да се отдаде под наем, за срок от 10 (десет) години, чрез провеждане на публичен търг с тайно наддаване на обособена част от имот – асфалтова площадка, с площ от 5500 кв.м, представляваща част от ПИ с идентификатор 07079.10.1300 по КККР на гр. Бургас, с площ 14686 кв.м, с начин на трайно ползване спортно игрище, находящ се в местност „Росенец“, гр. Бургас - публична общинска собственост, с начална тръжна месечна наемна цена 980 (деветстотин и осемдесет) лева, без ДДС, за разполагане на картинг писта. 
III. Определя следните изисквания към кандидатите:
1. Да предложат размер на инвестиция в имота не по-малък от 500 000 (петстотин хиляди) лева за разполагане на картинг писта;
2. Да предложат срок за реализация на инвестицията – не по-дълъг от 6 (шест) месеца от датата на сключване на договора.
Кандидатите в публичния търг трябва да представят, задължително изработена от проектант с пълна проектантска правоспособност, схема и/или проект за разполагане на обектите, които ще се поставят в имота, предмет на тръжната процедура, в съответствие с изискванията на ЗУТ и приложимите към него наредби; да изготви ситуационно решение и необходимите инвестиционни проекти за изграждане на временни връзки за захранване на отделните съоръжения в съответствие с действащата нормативна уредба; да бъдат предвидени и в последствие поставени екотоалетни; към ситуационното решение да се посочи достъпен маршрут за населението, включително и за хора с увреждания.
Предлаганите съоръжения следва да бъдат стриктно обвързани с предлаганата схема и/или проекта за разполагането им. В предложението трябва да са посочени техните характеристики, включително, но не само: площ, височина и точно местоположение на съоръжението по предлаганата схема.
Спечелилият участник е длъжен изцяло за своя сметка и на своя отговорност да съгласува разполагането на съоръженията и преместваемите обекти със съответните инфраструктурни дружества, като се сдобие с необходимите разрешителни за извършване на дейността.
Кандидатите, чиито предложения не отговарят на гореописаните условия, няма да бъдат допуснати до отваряне на наддавателното ценово предложение.
Кандидатите да поемат всички разходи за ел.енергия, вода, сметопочистване и други консумативи в наетият обект.

Приложения: Акт № 2764/17.04.2001 г. за публична общинска собственост; Скица извадка от КК на гр. Бургас; Схема; Инвестиционно предложение; Пазарна оценка.


ДИМИТЪР НИКОЛОВ
  Кмет на Община Бургас

Съгласували:
ЗЛАТИНА ГЕОРГИЕВА 
Директор на дирекция ПНО

ЖИВКО ДИМИТРОВ 
Директор на дирекция УОС

Изготвил: 
Катерина Сидерова
Гл. юрисконсулт в дирекция УОС

